КIуэкIуэ Казбек цIыхухэм я упщIэхэм жэуап яритащ
КIуэкIуэ Казбек сыхьэтитIрэ ныкъуэм къриубыдэу эфир занщIэкIэ жэуап яритащ Къэбэрдей-Балъкъэрым щыпсэухэм зыкъызэрыхуэгъэза упщIэхэм ящыщу 80-м. КъБР-м и Iэтащхьэм иригъэкIуэкIыну «эфир занщIэм» зыщыхуагъэхьэзырым кол-центрым тхьэмахуэ зэхуакуитIым къриубыдэу къыIэрыхьат республикэм и УнафэщIым зэрызыхуагъазэ тхыгъэу минрэ ныкъуэм щIигъу.
Республикэм щыпсэухэм къаIэтат Iуэху зэмылIэужьыгъуэхэр: узыншагъэр хъумэным, щэнхабзэмрэ егъэджэныгъэмрэ, жылагъуэхэр псыкIэ къызэгъэпэща зэрыхъум, унэхэр къызыхуэтыншэу зэгъэпэщыжынымрэ зэIузэпэщ щIынымрэ ятеухуат ахэр.
«Эфир занщIэм» къриубыдэу тепсэлъыхьыну зыхунэмыса упщIэ псоми жэуап пыухыкIахэр ягъуэтынущ, цIыхухэм къагъэлъэгъуа гуныкъуэгъуэ куэд дыдэр гъэзэкIуэжыным щIадзауэ йолэжь.
КIуэкIуэ Казбек Къэбэрдей-Балъкъэрым щыпсэухэм фIыщIэ яхуищIащ социальнэ мыхьэнэ зиIэ Iуэхухэм жыджэру зэрыхэтым папщIэ икIи къыхигъэщхьэхукIащ «эфир занщIэр» дяпэкIи зэрырагъэкIуэкIынур.
КъБР-м и Iэтащхьэмрэ
Правительствэмрэ я пресс-IуэхущIапIэ.
